Държавен вестник, бр. 60, 2003 г., стр. 11

Б Р О Й  60
Д Ъ Р Ж А В Е Н   В Е С Т Н И К
С Т Р .  11
делегира това свое право на Министерския съ-
вет. Няма пречка обаче Народното събрание,
като е определило (въвело) една такса, която
не е публично държавно или общинско взема-
не, да предостави на изпълнителната власт
определянето на нейния размер.
Така е подходено и с разпоредбата на чл. 1,
ал. 1 ЗДТ. В него е посочено, че такси се зап-
лащат на органите на съдебната власт и на
други държавни органи и бюджетни органи-
зации. Многочислеността на тези институции
прави невъзможно те да се изброят в един
закон. Законът за държавните такси обаче е
определил, че такива такси следва да се зап-
лащат, с което е изпълнена конституционна-
та повеля на чл. 60, ал. 1 от Конституцията.
На Министерския съвет е предоставено пра-
вото не да въвежда такси, което е сторено със
Закона за държавните такси, а само да одобри
тарифите на техния размер.
Поради това текстът не е противоконститу-
ционен.
2. Относно противоконституционността
на чл. 8, ал. 2 от Закона за кадастъра и имот-
ния регистър (ЗКИР).
Член 8, ал. 2 от Закона за кадастъра и имот-
ния регистър, като следва законодателното
решение на чл. 1, ал. 1 от Закона за държавните
такси, постановява, че за нанасяне в кадастъра
и за вписвания в имотния регистър, както и за
справки и услуги, посочени в чл. 55, 56 и 59 от
закона, се заплащат такси в размери, определе-
ни с тарифи, одобрени от Министерския съвет.
Както се вижда в съответствие с изложеното
по-горе, законът е съобразен с изискването на
чл. 60, ал. 1 от Конституцията, тъй като такса-
та е установена с чл. 8, ал. 2 от Закона за кадас-
търа и имотния регистър. В този текст е посо-
чено, че се заплащат такси и за какви именно
услуги се заплащат.
При разглеждане на конституционносъоб-
разността на чл. 1, ал. 1 от Закона за държав-
ните такси бе посочено, че за разлика от раз-
мера на данъците, които съгласно чл. 84, т. 3
от Конституцията трябва да се определят от
Народното събрание, таксите, които гражда-
ните заплащат срещу услуги, следва само да са
установени (въведени) със закон. Посочи се,
че чл. 84, т. 3 от Конституцията изисква само
размерът на данъците да се определя от На-
родното събрание, но не и размерът на такси-
те. От чл. 60, ал. 1 от Конституцията във връз-
ка с чл. 84, т. 3 от нея следва, че таксите се
въвеждат задължително със закон, но няма
пречка той да делегира правото техният раз-
мер да се определя от изпълнителната власт.
Поради това и разпоредбата на чл. 8, ал. 2 от
Закона за кадастъра и имотния регистър също
така не е противоконституционна.
С оглед на изложените съображения и на
основание чл. 149, ал. 1, т. 2 от Конституцията
Конституционният съд
Р Е Ш И :
Отхвърля искането на петчленния състав на
Върховния административен съд за установя-
ване противоконституционността на чл. 1, ал. 1
от Закона за държавните такси (обн., ДВ, бр. 104
от 1951 г.; изм., бр. 55 от 1991 г. и бр. 100 от
1996 г.) и на чл. 8, ал. 2 от Закона за кадастъра
и имотния регистър (ДВ, бр. 34 от 2000 г., в сила
от 1 януари 2001 г.).
Председател: Румен Янков
40864
МИНИСТЕРСКИ СЪВЕТ
ПОСТАНОВЛЕНИЕ № 137
ОТ 24 ЮНИ 2003 Г.
за определяне на таксите за кандидатстване и
обучение в държавните висши училища за учеб-
ната 2003—2004 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Определя такси за кандидатстване в
държавните висши училища в размер 15 лв. за
първи изпит и 10 лв. за всеки следващ изпит.
Чл. 2. Определя годишни такси за обучение
на студентите, приети през учебните 1999—
2000 г., 2000—2001 г., 2001—2002 г., 2002—2003 г.
и 2003—2004 г., съгласно приложение № 1.
Чл. 3. Определя годишни такси за обучение
на студентите, приети за обучение срещу запла-
щане в държавните висши училища, съгласно
приложение № 2.
Чл. 4. Определя годишни такси за обучение
на студентите за степен “магистър” след придо-
бита образователно-квалификационна степен
“бакалавър” съгласно приложение № 3.
Чл. 5. Определя годишни такси за обучение
на докторантите по научни области съгласно
приложение № 4.
Чл. 6. Определя годишни такси за обучение на
чуждестранните студенти, докторанти и специа-
лизанти в евро съгласно приложение № 5. Чуж-
дестранните специализанти със срок на обучение
по-малък от една година заплащат такси в нама-
лени размери, определени от висшите училища в
съответствие с правилниците им. Таксите се зап-
лащат в левовата равностойност по курса, опре-
делен от Българската народна банка.
Преходни и заключителни разпоредби
§ 1. Отменя се Постановление № 123 на
Министерския съвет от 2002 г. за определяне
на таксите за кандидатстване и обучение в дър-
жавните висши училища за учебната 2002—
2003 г. (ДВ, бр. 64 от 2002 г.).